**Contingut**

[Inici](https://ca.wikipedia.org/wiki/Manifestaci%C3%B3_de_capellans_de_1966)

[Origen de l'acció](https://ca.wikipedia.org/wiki/Manifestaci%C3%B3_de_capellans_de_1966" \l "Origen_de_l'acció)

[Desenvolupament](https://ca.wikipedia.org/wiki/Manifestaci%C3%B3_de_capellans_de_1966" \l "Desenvolupament)

[Conseqüències](https://ca.wikipedia.org/wiki/Manifestaci%C3%B3_de_capellans_de_1966" \l "Conseqüències)

[Vegeu també](https://ca.wikipedia.org/wiki/Manifestaci%C3%B3_de_capellans_de_1966" \l "Vegeu_també)

[Referències](https://ca.wikipedia.org/wiki/Manifestaci%C3%B3_de_capellans_de_1966" \l "Referències)

[Bibliografia](https://ca.wikipedia.org/wiki/Manifestaci%C3%B3_de_capellans_de_1966" \l "Bibliografia)

**Manifestació de capellans de 1966**

* [Pàgina](https://ca.wikipedia.org/wiki/Manifestaci%C3%B3_de_capellans_de_1966)
* [Discussió](https://ca.wikipedia.org/w/index.php?title=Discussi%C3%B3:Manifestaci%C3%B3_de_capellans_de_1966&action=edit&redlink=1)
* [Mostra](https://ca.wikipedia.org/wiki/Manifestaci%C3%B3_de_capellans_de_1966)
* [Modifica](https://ca.wikipedia.org/w/index.php?title=Manifestaci%C3%B3_de_capellans_de_1966&action=edit)
* [Mostra l'historial](https://ca.wikipedia.org/w/index.php?title=Manifestaci%C3%B3_de_capellans_de_1966&action=history)

Més

|  |  |
| --- | --- |
| **Plantilla:Infotaula esdevenimentManifestació de capellans de 1966** | |
|  | |
|  | |
| **Tipus** | [manifestació](https://ca.wikipedia.org/wiki/Manifestaci%C3%B3) [Modifica el valor a Wikidata](https://www.wikidata.org/wiki/Q20105899?uselang=ca#P31) |
| **Data** | 11 març 1966 [Modifica el valor a Wikidata](https://www.wikidata.org/wiki/Q20105899?uselang=ca#P585) |
| **Localització** | [Barcelona](https://ca.wikipedia.org/wiki/Barcelona) [Modifica el valor a Wikidata](https://www.wikidata.org/wiki/Q20105899?uselang=ca#P131) |
| **Estat** | [Espanya](https://ca.wikipedia.org/wiki/Espanya) [Modifica el valor a Wikidata](https://www.wikidata.org/wiki/Q20105899?uselang=ca#P17) |
|  | |
| **Nombre de participants** | 130 [Modifica el valor a Wikidata](https://www.wikidata.org/wiki/Q20105899?uselang=ca#P1132) |
| **Causa** | Protestar per la detenció i les tortures a l'estudiant del SDEUB, Joaquim Boix Lluch |
| **Acció** | Manifestació pacífica de 130 eclesiàstics fins a la Jefatura Superior de Policia amb l'objecte de lliurar una carta de protesta. |
| **Preu** | Apallissament dels capellans participants. Fort impacte a la societat civil catalana i espanyola. Repercussió internacional de l'acció. |
| **Ferits** | Diversos eclesiàstics contusionats |
|  | |

La **manifestació de capellans de 1966** va ser una concentració i manifestació d'uns cent trenta clergues vestits amb sotana que va tenir lloc l'[11 de maig](https://ca.wikipedia.org/wiki/11_de_maig) de [1966](https://ca.wikipedia.org/wiki/1966) davant de la "[Jefatura Superior de Policía](https://ca.wikipedia.org/wiki/Jefatura_Superior_de_Policia_de_Catalunya" \o "Jefatura Superior de Policia de Catalunya)", situada a la Via Laietana de [Barcelona](https://ca.wikipedia.org/wiki/Barcelona) i que finalitzar amb una brutal intervenció policial.

**Origen de l'acció**

La decisió de realitzar una manifestació sorgí de la certesa que un estudiant [comunista](https://ca.wikipedia.org/wiki/Comunista) i dirigent del [Sindicat Democràtic d'Estudiants de la Universitat de Barcelona](https://ca.wikipedia.org/wiki/Sindicat_Democr%C3%A0tic_d%27Estudiants_de_la_Universitat_de_Barcelona) (SDEUB), [Joaquim Boix Lluch](https://ca.wikipedia.org/wiki/Joaquim_Boix_Lluch), detingut per la policia, estava sent interrogat i torturat a les dependències de la prefectura de la policia pel cap de la [Brigada Político-Social](https://ca.wikipedia.org/wiki/Brigada_Pol%C3%ADtico-Social), a la Via Laietana.[[1]](https://ca.wikipedia.org/wiki/Manifestaci%C3%B3_de_capellans_de_1966#cite_note-1) La detenció s'havia produït el dia 6 de maig.

Un grup d'eclesiàstics, que arran de la celebració del [Concili Vaticà II](https://ca.wikipedia.org/wiki/Concili_Vatic%C3%A0_II) i els seus aires de renovació que cada cop més accentuaven el seu compromís social i polític, prengueren la iniciativa de dur a terme una acció de denúncia i protesta pels fets. Es tractava de fer una visita col·lectiva al comissari en cap de la Brigada, [Vicente Juan Creix](https://ca.wikipedia.org/w/index.php?title=Vicente_Juan_Creix&action=edit&redlink=1) per tal d'interessar-s'hi sobre la situació del detingut i lliurar-li al comissari una carta de protesta.

**Desenvolupament**

El grup d'eclesiàstics format per Mn. [Josep Dalmau](https://ca.wikipedia.org/wiki/Josep_Dalmau_i_Oliv%C3%A9), Mn. Antoni Totusaus i Raventós, Mn. [Ricard Pedrals i Blanxart](https://ca.wikipedia.org/wiki/Ricard_Pedrals_i_Blanxart), Mn. Frederic Bassó i el caputxí [Jordi Llimona](https://ca.wikipedia.org/wiki/Jordi_Llimona) entre d'altres foren els principals promotors. Activaren els seus contactes de la diòcesi i dels ordes religiosos comunicant-los la iniciativa i el dia de l'acció i animant-los a participar-hi. Decidiren redactar dues cartes una adreçada al bisbe [Gregorio Modrego Casaus](https://ca.wikipedia.org/wiki/Gregorio_Modrego_Casaus) i l'altra al comissari Creix. Els convocats uns cent trenta vestits amb sotana, es reuniren el dia 11 de maig a la [Catedral de Barcelona](https://ca.wikipedia.org/wiki/Catedral_de_Barcelona), allà es va llegir el contingut de les cartes (amb un contingut farcit de citacions del [Concili Vaticà II](https://ca.wikipedia.org/wiki/Concili_Vatic%C3%A0_II)), i es feu una [pregària](https://ca.wikipedia.org/wiki/Preg%C3%A0ria_cristiana). Després sortiren en fila de tres caminant per les voreres cap a les dependències policials de Via Laietana per lliurar la carta. La resposta de la policia a les portes de la "Jefatura" fou brutal apallissant els capellans, ferint-los al cap i perseguint-los pels carrers del voltant de la prefectura.

**Conseqüències**

Immediatament l'aparell de propaganda i els mitjans de comunicació addictes al règim es posaren en marxa amb un gran campanya de desprestigi d'aquells capellans que "es posaven en política". Però l'impacte fou considerable a l'opinió pública i la societat civil del país i als mitjans internacionals. De fet escenificava una realitat que fins aquell moment era impensable. La dictadura [franquista](https://ca.wikipedia.org/wiki/Franquista) començava a perdre a sectors de l'Església cosa que era impensable per un règim i el seu dictador declarat "catòlic, apostòlic i romà" i que tenia l'Església Catòlica com un dels seus principals pilars des de la [Guerra Civil](https://ca.wikipedia.org/wiki/Guerra_Civil).

El règim processà davant del [Tribunal d'Ordre Públic](https://ca.wikipedia.org/wiki/Tribunal_d%27Ordre_P%C3%BAblic) els principals promotors:[[2]](https://ca.wikipedia.org/wiki/Manifestaci%C3%B3_de_capellans_de_1966#cite_note-2) Mn. Josep Dalmau, Mn. Antoni Totusaus, Mn. Ricard Pedrals, i el caputxí Jordi Llimona per l'organització d'un acte subversiu a més de l'acusació infundada d'agressió a un policia. Foren condemnats a un any de presó i a una multa de 100.000 pts. de l'època. El recurs al Tribunal Suprem no prosperà. No obstant això, foren indultats pel [Consell de Ministres](https://ca.wikipedia.org/wiki/Consell_de_Ministres) del 6 de març de 1969, per les pressions del Vaticà.[[3]](https://ca.wikipedia.org/wiki/Manifestaci%C3%B3_de_capellans_de_1966#cite_note-3)

Els bisbe de Barcelona Dr. [Gregorio Modrego Casaus](https://ca.wikipedia.org/wiki/Gregorio_Modrego_Casaus), tot i que va dir que calia castigar els preveres a les autoritats franquistes, no va fer res. Els altres bisbes espanyols (Bisbe de Santiago) redactaren escrits condemnant els capellans, altres ho denunciaren al Vaticà sense resultats.[[4]](https://ca.wikipedia.org/wiki/Manifestaci%C3%B3_de_capellans_de_1966#cite_note-4)

No tots dels eclesiàstics progressistes de la [Diòcesi de Barcelona](https://ca.wikipedia.org/wiki/Di%C3%B2cesi_de_Barcelona), consiliaris de la [JOC](https://ca.wikipedia.org/wiki/JOC) per exemple, estigueren d'acord amb la forma de realització de la manifestació de protesta. Van considerar-la una manifestació clerical (una manifestació de "sotanes") i no assistiren, tot i estar d'acord amb els objectius; creien que calia fer-la però barrejats amb la societat civil.[[5]](https://ca.wikipedia.org/wiki/Manifestaci%C3%B3_de_capellans_de_1966#cite_note-5)

**Vegeu també**

* [La Caputxinada](https://ca.wikipedia.org/wiki/La_Caputxinada)
* [Josep Dalmau i Olivé](https://ca.wikipedia.org/wiki/Josep_Dalmau_i_Oliv%C3%A9)
* [Jordi Llimona](https://ca.wikipedia.org/wiki/Jordi_Llimona)
* [Ricard Pedrals i Blanxart](https://ca.wikipedia.org/wiki/Ricard_Pedrals_i_Blanxart)

**Referències**

 Jordi Figuerola Garcia, article *Manifestació de capellans* pàg. 245 i 246 del *Diccionari Catalunya. Durant el franquisme*.Vic 2006

  Joan Subirà *Capellans en temps de Franco* pàg 239 a 242 [Editorial Mediterrània](https://ca.wikipedia.org/wiki/Editorial_Mediterr%C3%A0nia) 1996

  «[Decret d'indult](http://www.boe.es/boe/dias/1970/04/21/pdfs/A06269-06269.pdf)» (en castellà). BOE, 21-04-1970.

  Mn. Ricard Pedrals pàgina 240 de *Capellans en temps de Franco* Bacelona1996

* 1.  Casañas, Joan *El progressisme catòlic a Catalunya (1940-1980, aproximació històrica*. Barcelona 1989

**Bibliografia**

* Creixell, Joan *La "manifestació" de capellans de 1966* Edit. Publicacions de l'Abadia de Montserrat. Col·lecció "Biblioteca Serra d'Or". Barcelona 1992.
* Casañas, Joan *El progressisme catòlic a Catalunya (1940-1980, aproximació històrica*. Editorial La Llar del llibre. Col·lecció Punt de Vista 15 Barcelona 1989.
* Figuerola Garcia, Jordi *Manifestació de capellans* al *Diccionari Catalunya. Durant el franquisme*. Eumo Editorial. Vic 2006.
* Subirà, Joan *Capellans en temps de Franco*. Editorial Mediterrània. Barcelona 1996.